《和张竹处韵钱陈匝峰之濂泉》
宋代·赵必象

不愁官冷客无氈，力欲回澜障百川。
无己晚年工觅句，元龙豪百讳求田。
焚章经解诸侯印，买酒时分司业钱。
庭草池莲总春意，诗人只合住濂泉。

作者简介：赵必象字玉渊，东莞人。生于宋理宗淳佑五年，卒于元世祖至元三十一年，年五十岁。咸淳元年，（公元一二六五年）与父崇同登进士。初任高要尉，摄四会令，再任南康丞文天祥开府惠州，辟摄惠州军事判官。入元，隐居温塘村。工诗，体格清劲，有复瓿集六卷，为诗二卷，长短句一卷，杂文二卷，附录一卷，《四库总目》传于世。